ai4bharat/Pralekha huggingface dataset:
వ్యవసాయ మంత్రిత్వ శాఖ
స్థానికులకు తిరిగి జీవనోపాధిని కల్పించనున్న అగరుబత్తి రంగం
భారతీయ అగరుబత్తి ప్రపంచవ్యాప్తంగా అమ్మడానికి ప్రయత్నాలు జరుగుతున్నాయి
దేశీయ అగరుబత్తి పరిశ్రమను బలోపేతం చేయడానికి జాతీయ వెదురు మిషన్ ఎంఐఎస్ మాడ్యూల్ను ప్రారంభించింది
అగరుబత్తి కర్ర ఉత్పత్తి కోసం స్టిక్ తయారీ యూనిట్లను సమన్వయం చేయడానికి, ముడి పదార్థాల లభ్యత, యూనిట్ల పనితీరు, ఉత్పత్తి సామర్థ్యం, మార్కెటింగ్ మొదలైనవాటిని కలపడానికి ఒక ఎంఐఎస్  ఆధారిత రిపోర్టింగ్ వేదికను జాతీయ వెదురు మిషన్ ప్రారంభించింది. ఈ మాడ్యూల్ సాయంతో ఉత్పత్తి యూనిట్ల నుండి సజావుగా సేకరణను ప్రారంభించడానికి పరిశ్రమతో ఉన్న అనుసంధానాలను మెరుగ్గా సమన్వయం చేస్తారు. సమాచార అంతరాలను పూడ్చుతారు. గ్లోబల్ మార్కెట్లలో భారతీయ అగరుబత్తిని ఎక్కువగా కోరుకుంటున్నందున, ‘వోకల్ ఫర్ లోకల్’ , ‘మేక్ ఫర్ ది వరల్డ్’ లకు మరింత మద్దతు ఎలా ఇవ్వవచ్చో అంచనా వేయడానికి అన్ని ఎన్బీఎం రాష్ట్రాలు అన్ని యూనిట్ల వివరాలను డాక్యుమెంట్ చేసే పనిలో ఉన్నాయి.
జాతీయ వెదురు మిషన్ , చిన్న, మధ్యతరహా పరిశ్రమల మంత్రిత్వ శాఖ , ఖాదీ , గ్రామ పరిశ్రమల కమిషన్  పథకాలతో పాటు రాష్ట్రాలు, పరిశ్రమ భాగస్వాములతో కలిసి భారతదేశం ఆత్మ నిర్భర్గా మారడానికి కేంద్రీకృత మద్దతును పెంచింది. దీనివల్ల అగరుబత్తి రంగం, స్థానిక సమాజాలకు జీవనోపాధిని తిరిగి కల్పించడమేకాదు.. ఈ రంగాన్ని కూడా ఆధునీకరించగలుగుతారు. అగరుబత్తి రంగం సాంప్రదాయకంగా స్థానిక శ్రామికశక్తికి పెద్ద ఎత్తున ఉపాధి కల్పించింది, అయితే పుల్లలు, , ముడిపదార్థాల చౌక దిగుమతుల వల్ల మనదేశంలో తయారీ తగ్గిపోయింది. 2019 లో ఎన్బిఎం ఒక సమగ్ర అధ్యయనం నిర్వహించింది. దీని తరువాత ముడి బత్తుల దిగుమతులపై పరిమితులు విధించారు. రిస్ట్రిక్టెట్ కేటగిరీలోకి మార్చారు. పుల్లలపై దిగుమతి సుంకాన్ని జూన్ 2020 లో 25% కి పెంచడానికి ప్రభుత్వం తీసుకున్న విధాన చర్యలు స్థానిక అగరబత్తుల తయారీ రంగానికి ఊపునిచ్చాయి.
ఎన్బీఎం నేపథ్యం
ఆధునిక జాతీయ వెదురు మిషన్  2018-19లో ఏర్పాటయింది. వెదురు రంగం సమగ్ర అభివృద్ధి కోసం ఒక హబ్  లో క్లస్టర్ ఆధారిత విధానం ద్వారా ప్రారంభమయింది. భాగస్వామ్యపక్షాలకు అన్ని రకాల సహకారాలు అందించడం ద్వారా ఎన్నో అవకాశాలను ఉపయోగించుకునేలా చేసింది. రైతులను మార్కెట్లకు అనుసంధానించింది. భారతీయ వెదురు ఉత్పత్తులకు దేశవిదేశీ మార్కెట్లలో అపార అవకాశాలు ఉన్నాయి. సరికొత్త సాంకేతిక పరిజ్ఞానాలతో, ఆధునిక ప్రాసెసింగ్తో , విదేశాలకు అవసరాలపై అవగాహన కల్పించడం ఈ రంగాన్నో ప్రోత్సహిస్తున్నారు. దేశీయ పారిశ్రామిక కార్యకలాపాలను మెరుగుపర్చడానికి మిషన్ తన తగిన నిర్ణయాలు తీసుకుంటున్నది. అలాగే సాంకేతిక సంస్థల మద్దతుతో , పథకాలతో రైతు ఆదాయాన్ని పెంచుతుంది. ప్రత్యక్ష రాయితీ కింద రైతులకు హెక్టారుకు రూ .1.00 లక్షల చొప్పున సబ్సిడీ ఇస్తున్నారు. ప్రభుత్వ సంస్థలకు 100 శాతం ఇస్తున్నారు. వివిధ ఉత్పత్తి అభివృద్ధి విభాగాలను ఏర్పాటు చేయడానికి వ్యవస్థాపకులకు కూడా రాయితీలు ఇస్తున్నారు. మిషన్ ప్రస్తుతం మొత్తం 9 ఈశాన్య రాష్ట్రాలతో సహా 21 రాష్ట్రాల్లో అమలవుతోంది. సంబంధిత రాష్ట్ర వెదురు మిషన్లు ఈ కార్యక్రమాన్ని నిర్వహిస్తాయి. వాణిజ్యపరంగా అవసరమైన జాతుల తోటలను చేపట్టడానికి, సాధారణ సదుపాయాల కేంద్రాల నిర్మాణాలకు , ఇతర పంటకోత యూనిట్ల ఏర్పాటుకు, రైతులకు నాణ్యమైన సామగ్రిని అందుబాటులో ఉంచడం వంటి చర్యలు తీసుకోవాలని ఎన్బిఎం రాష్ట్రాలకు సూచించింది. దీనివల్ల కొత్త పరిశ్రమలతోపాటు పాత వాటికి, రైతులకు, భారతీయ వెదురు పరిశ్రమకూ మేలు జరుగుతుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
అర్హత ఉన్నవారందరికీ "టీకా ఉత్సవ్" లో టీకాలు వేయాలి
కేంద్ర మంత్రి డాక్టర్ జితేంద్ర సింగ్ పిలుపు
అర్హులైన వారికి అవసరం వున్నవారికి టీకాలు వేయడం ద్వారా "టీకా ఉత్సవ్" జరుపుకోవాలని కేంద్ర ఈశాన్య ప్రాంత అభివృద్ధి సిబ్బంది, ప్రజాసమస్యలు , పెన్షన్లు, అణుశక్తి మరియు అంతరిక్ష శాఖల మంత్రి డాక్టర్ జితేంద్ర సింగ్ పిలుపు ఇచ్చారు. "టీకా ఉత్సవ్"పై ఈ రోజు వర్చువల్ విధానంలో జరిగిన చర్చలో వృత్తిరీత్యా వైద్య నిపుణునిగా మరియు డయాబెటాలజిస్ట్ గా గుర్తింపు పొందిన డాక్టర్ జితేంద్రసింగ్ పాల్గొన్నారు. ఈ చర్చలో కోవిడ్ నివారణకు దేశంలో అమలు జరుగుతున్న చర్యలను వివరించిన ,మంత్రి దీనిని పూర్తిగా నివారించడానికి వ్యక్తిగత సామాజిక కృషి అవసరమని స్పష్టం చేశారు.
టీకాల కార్యక్రమం విజయవంతం అయ్యేలా చూడవలసిన బాధ్యత ప్రతి పౌరునిపై ఉందని మంత్రి అన్నారు. అర్హులైన ప్రతి ఒక్కరూ టీకాను తీసుకుంటూ తమ స్నేహితులు, సన్నిహితుల్లో టీకాలపై వున్న అపోహలు, అభ్యంతరాలను తొలగించడానికి ప్రయత్నించాలని మంత్రి అన్నారు. కోవిడ్ బారిన పడి కోలుకున్నవారు ఈ అంశంలో గురుతర బాధ్యతను నిర్వహించాలని ఆయన అన్నారు. వ్యాధి బారిన పడినప్పుడు తాము ఎదుర్కొన్న సమస్యలను వివరించడం ద్వారా వీరు ప్రజల్లో టీకాలపై అవగాహన కల్పించాలని మంత్రి అన్నారు.
ప్రతి ఒక్కరూ టీకాను తీసుకొనేలా చూడడానికి ప్రధానమంత్రి శ్రీ నరేంద్రమోదీ సూచించిన నాలుగు సూత్రాల మంత్రం అమలు జరగాలని మంత్రి అన్నారు.  ప్రతి ఒక్కరూ మరో వ్యక్తికీ చికిత్స ఇవ్వాలి  ప్రతి ఒక్కరూ మరొకరు టీకా తీసుకునేలా చూడాలి  ప్రతి ఒక్కరూ మరో వ్యక్తిని రక్షించాలి  సూక్ష్మ స్థాయిలో కట్టడి కేంద్రాల ఏర్పాటు అన్న నాలుగు సూత్రాల మంత్రం అమలు జరగాలని అన్నారు. రానున్న నాలుగు రోజుల్లో ఈ కార్యక్రమాన్ని వ్యక్తిగత, సామాజిక, పరిపాలనా స్థాయిలో అమలు చేయాలని మంత్రి అన్నారు. టీకా తీసుకున్న తరువాత కూడా ప్రతి ఒక్కరూ స్వీయ నియంత్రణతో మెలగాలని మంత్రి అన్నారు.
ఒకసారి కోవిడ్ బారిన పది కోలుకున్న వారికి ఇది తిరిగి సోకాదన్న అపోహ నుంచి ప్రతి ఒక్కరూ బయటపడాలని డాక్టర్ జితేంద్రసింగ్ సూచించారు. వ్యాధి వల్ల రోగ నిరోధక శక్తి పెరుగుతుందని దీనివల్ల కోవిడ్ తిరిగి సోకదని భావించడం మంచిది కాదని మంత్రి హితవు పలికారు. వ్యాధికి సంభందించినఅంశాలపై వైద్యులు ఇప్పటికీ పరిశోధనలను సాగిస్తున్నారని అన్న మంత్రి సమస్యకు పరిష్కారం లభించడానికి దీర్ఘ కాలం పట్టే అవకాశం ఉందని అన్నారు. ఇంతవరకు ప్రతి ఒక్కరూ స్వీయ నియంత్రణ పాటించక తప్పదని మంత్రి స్పష్టం చేశారు.
నియంత్రణ, నివారణ అంశాలు కోవిడ్ విషయంలో కీలకంగా వుంటాయని మంత్రి అన్నారు. జీవన శైలిపై కోవిడ్ ప్రభావం ఎక్కువగా ఉంటుందని మంత్రి తెలిపారు. క్రమశిక్షణతో కూడిన జీవితాన్ని గడుపుతూ, మంచి ఆహారం శారీరక శ్రమతో కోవిడ్తో సహా డయాబెటిస్ మెల్లిటస్, హైపర్టెన్షన్, కరోనరీ గుండె జబ్బులు వంటి అనేక ఆధునిక వ్యాధుల నుంచి రక్షణ పొందవచ్చునని మంత్రి అన్నారు.
రహదారి రవాణా, హైవేల మంత్రిత్వ శాఖ
రోడ్డు రవాణా రహదారుల మంత్రిత్వ శాఖకు చెందిన ఏజన్సీలు ఎప్పటికప్పుడు రోడ్లకు తనిఖీలు నిర్వహిస్తాయి, నాణ్యత లేని పనులను తొలగించేందుకు అవసరమైన దిద్దుబాటు చర్యలు తీసుకోవాలని కాంట్రాక్టర్లను ఆదేశించారు.
రోడ్డు రవాణా రహదారుల మంత్రిత్వ శాఖ,  అన్ని రాష్ట్రాలు/కేంద్రపాలిత ప్రాంతాల పోలీసు విభాగం నుండి రోడ్డు ప్రమాద డేటాను సేకరించి, సంకలనం చేస్తుంది. దీని ప్రకారం, దేశంలో రోడ్డు ప్రమాదాల వివిధ కోణాలపై డేటా/సమాచారాన్ని అందించే వార్షిక ప్రచురణ “భారతదేశంలో రోడ్డు ప్రమాదాల”ను మంత్రిత్వ శాఖ విడుదల చేస్తుంది. ఇప్పటి వరకు మంత్రిత్వ శాఖ 2021 సంవత్సరం వరకు సమాచారాన్ని సేకరించి, సంకలనం చేసింది. జాతీయ రహదారుల  నిర్మాణం నిర్వహణకు ఎంఓఆర్టీహెచ్ ప్రాథమికంగా బాధ్యత వహిస్తుంది. నేషనల్ హైవేలను, స్ట్రెచ్లను గుంతలు లేకుండా చేయడానికి, రాయితీదారులు, కాంట్రాక్టర్లు మొదలైన వారి ద్వారా మంత్రిత్వ శాఖలోని రోడ్డు యాజమాన్య ఏజెన్సీల ద్వారా సాధారణ నిర్వహణ కార్యకలాపాలు నిర్వహించబడతాయి. సంబంధిత ప్రాజెక్ట్ అధికారులు వారి సంబంధిత అధికార పరిధిలోని ప్రాజెక్ట్ హైవేలను తనిఖీ చేసి తగిన స్వల్పకాలిక దీర్ఘకాలిక నివారణ/ సైట్ అవసరాలకు అనుగుణంగా పరిష్కార చర్యలు ఉంటాయి. రోడ్ల నాణ్యతను నిర్ధారించడం కోసం, నేషనల్ హైవేలు స్ట్రెచ్లలో, కాంట్రాక్టర్లు/రాయితీదారులతో కాంట్రాక్ట్ ఒప్పందం ప్రకారం మరమ్మతులు & నిర్వహణ జరుగుతుంది. ఇంకా, నేషనల్ హైవేలుల నిర్మాణ నాణ్యతను పర్యవేక్షించడానికి తనిఖీ చేయడానికి ప్రభుత్వం వివిధ చర్యలు తీసుకుంటుంది. అన్ని నేషనల్ హైవేలు మంత్రిత్వ శాఖ ఇండియన్ రోడ్స్ కాంగ్రెస్  జారీ చేసిన వివిధ కోడ్లు మార్గదర్శకాలలో పేర్కొన్న నాణ్యతా ప్రమాణాల ప్రకారం నిర్మించబడ్డాయి. కాంట్రాక్టు/రాయితీ ఒప్పందంలో పేర్కొన్న విధంగా నాణ్యత హామీ & నియంత్రణ అమలులో రోజువారీ పర్యవేక్షణ ద్వారా అథారిటీ ఇంజనీర్/ స్వతంత్ర ఇంజనీర్లు దీనిని మరింత నిర్ధారిస్తారు. పర్యవేక్షణ సమయంలో, ఏదైనా ఉప-ప్రామాణిక పని కనుగొనబడితే, అదే సరిదిద్దబడింది సూచించిన నిర్దేశాలకు అనుగుణంగా తిరిగి వేయబడుతుంది.
ఎన్హెచ్లపై నిర్మాణ పనుల నాణ్యతకు సంబంధించిన ఫిర్యాదులను కూడా ఎప్పటికప్పుడు పరిష్కరించడంతోపాటు వాటిని సరిదిద్దేందుకు చర్యలు తీసుకుంటారు. మంత్రిత్వ శాఖలోని అన్ని రోడ్డు బకాయి ఏజెన్సీల అధికారులు ఎప్పటికప్పుడు తనిఖీలు నిర్వహిస్తారు. నాణ్యత లేని పనులను తొలగించడానికి అవసరమైన దిద్దుబాటు చర్యలు తీసుకోవాలని కాంట్రాక్టర్లను ఆదేశించారు. ఏదైనా తప్పులు జరిగితే, ఒప్పందాల నిబంధనల ప్రకారం డిఫాల్ట్ చేసిన ఏజెన్సీలపై చర్య తీసుకోబడుతుంది. ఈ సమాచారాన్ని కేంద్ర రోడ్డు రవాణా రహదారుల శాఖ మంత్రి నితిన్ గడ్కరీ రాజ్యసభలో లిఖితపూర్వక సమాధానంలో తెలిపారు .
వాణిజ్యం, పరిశ్రమల మంత్రిత్వ శాఖ
వాణిజ్య , పరిశ్రమల శాఖ మంత్రి శ్రీ పీయూష్ గోయల్ సమక్షంలో వ్యాపార సంస్కరణల కార్యాచరణ ప్రణాళిక  అమలు ఆధారంగా రాష్ట్రాలు/కేంద్రపాలిత ప్రాంతాల కార్యాచరణ ప్రణాళికను రేపు విడుదల చేయనున్న ఆర్థిక మంత్రి శ్రీమతి నిర్మలా సీతారామన్
రంగాల వారీగా BRAP 2020లో మొదటిసారిగా 9 కీలక రంగాల్లో 72 సంస్కరణలు అమలు
BRAP 2020లో 15 వ్యాపార నియంత్రణ అంశాలకు సంబంధించి 301 సంస్కరణలు
వ్యాపార సంస్కరణల కార్యాచరణ ప్రణాళిక ను రాష్ట్రాలు/కేంద్రపాలిత ప్రాంతాల వారీగా రేపు గురువారం 2022 జూన్ 30న వాణిజ్య , పరిశ్రమల శాఖ మంత్రి శ్రీ పీయూష్ గోయల్ సమక్షంలో ఆర్థిక శాఖ మంత్రి శ్రీమతి నిర్మలా సీతారామన్ విడుదల చేయనున్నారు.
BRAP 2020లో 301 సంస్కరణ అంశాలు ఉన్నాయి. సమాచార అందుబాటు, ఏకగవాక్ష విధానం,కార్మిక, పర్యావరణ, లాంటి ప్రధాన అంశాలకు సంబంధించి సంస్కరణలు అమలు కానున్నాయి. సాధారణ వ్యాపారం జరిగే సమయంలో 15 వ్యాపార నియంత్రణ అంశాల్లో ఈ సంస్కరణలు అమలు జరుగుతాయి.
BRAP 2020లో మొదటిసారిగా 9 కీలక రంగాల్లో 72 సంస్కరణలను ప్రవేశపెట్టడం జరిగింది. వ్యాపార లైసెన్సులు, ఆరోగ్య సంరక్షణ, తూనికలు కొలతలు,సినిమా హాళ్లు, ఆతిధ్య రంగం, అగ్ని ప్రమాద నిరభ్యంతర సర్టిఫికెట్, సినిమా చిత్రీకరణ, పర్యాటక రంగాల్లో అమలు చేసేందుకు అవకాశం ఉన్న 72 సంస్కరణలు తొమ్మిది రంగాల్లో గుర్తించబడ్డాయి.
దేశవ్యాప్తంగా పెట్టుబడిదారుల-స్నేహపూర్వక పర్యావరణ వ్యవస్థను రూపొందించడానికి వ్యాపార సంస్కరణల కార్యాచరణ ప్రణాళిక ని పరిశ్రమల ప్రోత్సాహం మరియు అంతర్గత వాణిజ్య విభాగం 2014 నుంచి విడుదల చేస్తున్నది. రాష్ట్రాలు/కేంద్రపాలిత ప్రాంతాలకు సంబంధించి ఇప్పటివరకు 4 నివేదికలు విడుదల చేయబడ్డాయి. తాజాగా విడుదల కానున్న నివేదికలో 2020 అంశాలను మదింపు వేయడం జరిగింది.
రాష్ట్రాలు మరియు కేంద్రపాలిత ప్రాంతాలు చేపట్టిన సంస్కరణలు అమలు జరుగుతున్న తీరు, వాటి నాణ్యతపై వ్యాపార వర్గాల నుంచి పరిశ్రమల ప్రోత్సాహం మరియు అంతర్గత వాణిజ్య విభాగం అభిప్రాయాలను సేకరించి నివేదిక సిద్ధం చేసింది. సంబంధిత రాష్ట్రాలు/కేంద్రపాలిత ప్రాంతాలకు చెందిన ల వాస్తవ వినియోగదారుల నుంచి సేకరించిన అభిప్రాయాల ఆధారంగా రాష్ట్రాలు మరియు కేంద్రపాలిత ప్రాంతాల అంచనా నివేదికను సిద్ధం చేశారు.
సులభతర వ్యాపార నిర్వహణ అంశంలో పరిశ్రమల ప్రోత్సాహం మరియు అంతర్గత వాణిజ్య విభాగం పాత్ర కీలకంగా ఉంటుంది. రాఅస్త్రాలు/ కేంద్రపాలిత ప్రాంతాలతో కలిసి సమన్వయము సాధించి వ్యాపార నిర్వహణ సులభతరం అయ్యేలా చూసేందుకు పరిశ్రమల ప్రోత్సాహం మరియు అంతర్గత వాణిజ్య విభాగం చర్యలు అమలు చేస్తున్నది.
ప్రధాన మంత్రి కార్యాలయం
జాతీయ చలనచిత్ర అవార్డు విజేతలందరికీ ప్రధానమంత్రి అభినందనలు
జాతీయ చలనచిత్ర అవార్డులు అందుకున్న వారందరికీ ప్రధానమంత్రి శ్రీ నరేంద్ర మోదీ ఇవాళ అభినందనలు తెలిపారు.
ఈ మేరకు కేంద్ర మంత్రి శ్రీ అనురాగ్ సింగ్ ఠాకూర్ ట్వీట్కు ప్రతిస్పందనగా ట్వీట్ చేస్తూ:
“జాతీయ చలనచిత్ర అవార్డు విజేతలందరికీ అభినందనలు. వారు ప్రపంచానికి అందించిన సృజనాత్మకత, పంచిన వినోదం, కళ-సంస్కృతులకు సముచిత గుర్తింపుగా దక్కిన గౌరవమిది” అని ప్రధానమంత్రి పేర్కొన్నారు.
(
జౌళి మంత్రిత్వ శాఖ
జౌళి & పర్యాటక అనుసంధానం ఏక ప్రాంతంలో హస్తకళలు, పర్యాటకాన్ని ప్రోత్సహించేందుకు ఎనిమిది గ్రామాల హస్తకళల అభివృద్ధి
చేతిపనివారికి హస్తకళల ద్వారా నిలకడైన, ఆదాయాన్ని కల్పించేందుకు హస్తకళల గ్రామం అభివృద్ధి
పర్యాటకంతో జౌళి అనుసంధానం కింద ప్రధాన పర్యాటక ప్రదేశాలను చేతిపనుల సమూహం, మౌలిక సదుపాయాల మద్దతుతో నెమ్మదైన చొరవలను జత చేయడాన్ని ప్రతిపాదిస్తున్నారు.
ఈ విషయంలో, పర్యాటం, హస్తకళల ప్రోత్సాహం, పర్యాటకం ఒకే ప్రాంతంలో జరుగుతున్న 8 హస్తకళల గ్రామాలు - రఘురాజ్పూర్ , తిరుపతి , వదజ్ , నైనీ , అనెగొంది , మహాబలిపురం , తాజ్ గంజ్ , అమెర్ ల సమగ్రాభివృద్ధికి పనులను ఇప్పటికే చేపట్టడం జరిగింది.
హస్తకళల గ్రామాలు ఆ గ్రామ సముదాయాలలో చేతివృత్తి పనివారలకు నిలకడైన ఆదాయాన్ని ఆర్జించే ప్రత్యామ్నాయంగా చేతిపనులను అభివృద్ధి చేయడంతో పాటుగా దేశపు గొప్ప శిల్పకళా వారసత్వాన్ని కాపాడుతారు. ఈ కార్యక్రమం ద్వారా దేశవ్యాప్తంగా సుమారు 1000 చేతివృత్తి పనివారు లబ్ధిపొందతారు. ఈ కార్యక్రమం ఈ హస్తకళల గ్రామాలకు పర్యాటక ప్రవాహాన్ని పెంచింది.
మంత్రిమండలి
కౌమార ప్రాయం లోని వారికి న్యాయం  చట్టం, 2015 లో సవరణల కు ఆమోదం తెలిపిన మంత్రిమండలి
బాలల కు ఉత్తమ ప్రయోజనాలు అందేటట్లు చూడటం కోసం బాల సంరక్షణ సంబంధిత వ్యవస్థ ను పటిష్టం చేయడానికి కొన్ని విధి విధానాల ను ప్రవేశపెట్టేందుకు కౌమార ప్రాయం లోని వారికి న్యాయం  చట్టం, 2015 ను సవరించాలి అంటూ మహిళలు, బాల వికాస మంత్రిత్వ శాఖ తీసుకు వచ్చిన ప్రతిపాదన ను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది.
ఈ సవరణ లో వ్యాజ్యాల సత్వర పరిష్కారం తో పాటు జవాబుదారుతనాన్ని పెంపొందింపచేయడం కోసం జిల్లా మేజిస్ట్రేటు కు, అదనపు జిల్లా మేజిస్ట్రేటు కు జెజె  చట్టం లోని సెక్షన్ 61 ప్రకారం దత్తత తీసుకొనే ఆదేశాల ను జారీ చేసే అధికారాన్ని ఇవ్వడమైంది. ఈ చట్టాన్ని సాఫీ గా అమలు అయ్యేటట్లు చూసేందుకు జిల్లా మేజిస్ట్రేటుల కు అధికారాలు ఇవ్వడమైంది. దీనితో, సంకట స్థితి లో బాలల కు మేలు చేసే విధం గా సమన్విత ప్రయత్నాల ను చేపట్టడానికి వీలు చిక్కుతుందన్న మాట. సిడబ్ల్యుసి సభ్యుల నియామకానికి సంబంధించి అర్హత ప్రమాణాలను నిర్వచించడం, ఇంతకు ముందు నిర్ధారణ కానటువంటి అపరాధాల ను ‘‘తీవ్రమైన అపరాధం’’ గా వర్గీకరించడం వంటివి కూడా ఈ ప్రతిపాదనల లో ఇతర అంశాలు గా ఉన్నాయి. చట్టం లోని వివిధ నిబంధనల ను అమలు చేయడం లో ఎదురుకాగల ఇబ్బందుల ను కూడా తీర్చడం జరిగింది.
ప్రధాన మంత్రి కార్యాలయం
ప్రధానమంత్రిని కలిసిన - ఉత్తరప్రదేశ్ ముఖ్యమంత్రి
ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్ ఈ రోజు ప్రధానమంత్రి శ్రీ నరేంద్ర మోదీని కలిశారు.
ఈ మేరకు ప్రధానమంత్రి కార్యాలయం "ఎక్స్" సామాజిక మాధ్యమం ద్వారా ఒక సందేశం ఇస్తూ,
“ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్, ప్రధానమంత్రి శ్రీ నరేంద్ర మోదీని, యు.పి. ముఖ్యమంత్రి కార్యాలయం వద్ద కలిశారు." అని పేర్కొంది.
ఉప రాష్ట్రపతి సచివాలయం
దిగ్గజ సంగీతకారుడు శ్రీ ఎస్.పి.బాలసుబ్రహ్మణ్యం మరణం పట్ల దిగ్బ్రాంతి వ్యక్తం చేసిన ఉపరాష్ట్రపతి
ఇది నాకు తీవ్ర భావోద్వేగపు క్షణంః ఉపాధ్యక్షుడు
దిగ్గజ సంగీతకారుడు శ్రీ ఎస్.పి.బాలసుబ్రహ్మణ్యం మరణం పట్ల ఉపరాష్ట్రపతి సంతాపం తెలియజేశారు.
ఉపరాష్ట్రపతి పూర్తి సంతప ప్రకటన ఈ కింది విధంగా ఉంది-
“చాలా దశాబ్దాలుగా నాకు పరిచయస్తుడైన శ్రీ ఎస్.పి.బాలసుబ్రహ్మణ్యం యొక్క విషాద మరణం గురించి తెలుసుకున్నప్పుడు నేను షాక్కు గురయ్యాను. ఇది నిజంగా సంగీత ప్రపంచానికి తీరని నష్టం మరియు వ్యక్తిగతంగా నాకు ఇది తీవ్ర భావోద్వేగపూరిత క్షణం. ఎస్పీబీ అని లేదా బాలు అని అసంఖ్యాకులైన అతని ఆరాధకులు ప్రేమతో పిలుచుకొనే ఎస్.పి.బాలసుబ్రహ్మణ్యం నా స్వస్థలమైన నెల్లూరుకు చెందిన వారు. ఆయన శ్రావ్యమైన గానం, మరియు మాతృభాష పట్ల ఆయనకు ఉన్న మక్కువ, అసాధారణరీతిలో ప్రతిభావంతులైన నవతరం యువ సంగీతకారులను, ప్రతిభావంతులుగా తీర్చిదిద్దిన తీరును గురించి విన్నప్పుడల్లా
అద్భుతంగా అనిపించేంది. బాలు నా హృదయంతో పాటుగా ప్రపంచ వ్యాప్తంగా మిలియన్ల మంది సంగీత ప్రియుల హృదయాలలో శూన్యతను వదిలివెళ్లాడు. అతని మధురమైన గళం.. దురదృష్టవశాత్తూ విష వైరస్ కారణంగా శాశ్వతంగా మూగబోయింది. బాలు ఉత్సాహపూరితమైన చిరునవ్వు, అందరినీ అలరించే రసరంజకమైన హాస్యం మన మది జ్ఞాపకాల్లో ఎల్లప్పుడూ నిలిచి ఉంటాయి. అతని అసాధారణమైన పాటలు మన చెవుల్లో మోగుతూనే ఉంటాయి మరియు రాబోయే కొనేండ్ల పాటు మన స్మరణలో ప్రతిధ్వనిస్తూనే ఉంటాయి. నాకు ఎంతో సుపరిచితుడైన ఈ మేటి సంగీతకారుడికి గౌరవప్రదమైన నివాళి అర్పిస్తున్నాను. ఊహించని ఈ అపార నష్టాన్ని తట్టుకునే శక్తిని ఎస్పీ బాలు కుటుంబానికి ఇవ్వాలని సర్వశక్తిమంతుడైన ఆ భగవంతుడిని ప్రార్థిస్తున్నాను”.
గిరిజన వ్యవహారాల మంత్రిత్వ శాఖ
ఆసియాలోనే అతి పెద్ద గిరిజన ఉత్సవం- తెలంగాణాలో సంప్రదాయక ఉత్సాహంతో ప్రారంభమయిన మేడారం జాతర
దేశం నలుమూలల నుంచి తరలి వచ్చిన కోట్లాది మంది భక్తులు, యాత్రికులతో కోలాహలంగా మారిన జాతర
కీలక ముఖ్యాంశాలు:
పవిత్రమైన మేడారం జాతర మొదటి రోజున భారీగా తరలి వచ్చిన యాత్రికులు
గిరిజన సంస్కతి, సంప్రదాయాలను ప్రతిబింబించే మేడారం జాతర కార్యక్రమాలకు మద్దతు, ప్రచారం కల్పిస్తున్న గిరిజన వ్యవహారాల మంత్రిత్వ శాఖ
గిరిజన సంస్కృతి, సంప్రదాయాలు, పండుగలు , వారసత్వాన్ని ప్రోత్సహించడం గిరిజన వ్యవహారాల మంత్రిత్వ శాఖ ప్రధాన లక్ష్యం
తెలంగాణ కోయ తెగ వారు 'మేడారం గద్దె‘ పైకి సారలమ్మ ను తీసుకు రావడంతో 2022 ఫిబ్రవరి 16న మంగళకరమైన , భక్తజనం ఎంతో ఆసక్తిగా ఎదురుచూస్తున్న ద్వైవార్షిక "మేడారం జాతర" మొదటి రోజు వేడుకలు అట్టహాసంగా ప్రారంభమయ్యాయి.
కుంభ మేళా తరువాత భారత దేశం లో రెండవ అతిపెద్ద ఉత్సవం తెలంగాణాలో నాలుగు రోజుల పాటు జరిగే మేడారం గిరిజన జాతర. ఇది ఆసియా లోనే అతి పెద్ద గిరిజన జాతర. ఈ జాతర లో ప్రధానంగా వన దేవతలు సమ్మక్క , సారలమ్మ లను పూజించి మొక్కులు తీర్చుకుంటారు. రెండు సంవత్సరాలకు ఒకసారి ఫిబ్రవరి నెల మాఘ మాసం లో పౌర్ణమి రోజున ఈ జాతర ను నిర్వహిస్తారు. సారలమ్మ సమ్మక్క కుమార్తె. ఆమె విగ్రహాన్ని, ఆచార ప్రకారం, మేడారం సమీపంలోని కన్నెపల్లి అనే చిన్న గ్రామంలో ఒక ఆలయంలో ప్రతిష్టించారు.
తొలి రోజు తెల్లవారు జామున పూజారులు  పవిత్ర పూజలు చేశారు.  మొదటి రోజు కన్నెపల్లి నుండి సారలమ్మ దేవత చిహ్నాలు  లను వారి సాంప్రదాయ సంగీత వాద్యాల  మధ్య, పిల్లల కోసం వరం కోరుకునే యాత్రికుల భారీ ఊరేగింపులు / సాష్టాంగ నమస్కారాలతో నృత్యాలతో .తీసుకువచ్చి మేడారంలోని ఆమె గద్దె  మీద ఉంచారు.
అదేవిధంగా, అదే రోజు సాయంత్రం సమ్మక్క భర్త పగిడిద్ద రాజు - జెండా, అడెరాలు బండారు - లను మహబూబ్ బాద్ జిల్లా కొత్తగూడ మండలం పునుగొండల గ్రామం నుండి పెంకా వడ్డెలు మేడారం తీసుకు వచ్చారు. అదేవిధంగా, సమ్మక్క బావ గోవిందరాజు , సోదరి నాగులమ్మల చిహ్నాల ను దుబ్బగట్ట వడ్డెలు జయశంకర్ భూపాలపల్లి జిల్లా ఏటూరు నాగారం మండలం కొండయి నుండి మేడారం తీసుకు వచ్చారు.
వివిధ గ్రామాలకు చెందిన , వివిధ షెడ్యూల్డ్ తెగలకు చెందిన అనేక మంది యాత్రికులు, కోట్లాది మంది భక్తులు ఈ జాతరలో ఆనందోత్సాహాలతో పాల్గొనేందుకు ములుగు జిల్లా లో ఉన్న మేడారం ను సందర్శిస్తున్నారు. ప్రస్తుతం తెలంగాణ ప్రభుత్వ గిరిజన సంక్షేమ శాఖ సహకారంతో కోయలు ఈ జాతరను ద్వైవార్షికంగా జరుపు కుంటున్నారు.
కన్నెపల్లి గ్రామస్తులు 'హారతి' నిర్వహించి సారలమ్మ కు ఘన వీడ్కోలు పలికారు. అనంతరం సారలమ్మ విగ్రహాన్ని 'జంపన్న వాగు'  ద్వారా మేడారం గద్దె కు తీసుకు వచ్చారు. 'గద్దే' వద్దకు చేరుకున్న తరువాత సారలమ్మ ను ప్రత్యేక పూజలు , ఇతర ఆచారాలతో పూజించారు. మూడు మిలియన్లకు పైగా భక్తులు సారలమ్మను సందర్శించి, జాతర లో భాగంగా ప్రత్యేక పూజలు చేశారు.
గిరిజన వ్యవహారాల మంత్రిత్వ శాఖ ఈ ఉత్సవానికి సంబంధించిన కార్యక్రమాలకు, మద్దతు ఇస్తోంది. ప్రచారం కల్పిస్తోంది. తెలంగాణ షెడ్యూల్డ్ తెగల యొక్క వివిధ చమత్కారకోణాలను సంరక్షించడం మరియు ప్రోత్సహించడం.
గిరిజన వ్యవహారాల మంత్రిత్వ శాఖ తెలంగాణ గిరిజనుల వివిధ సంప్రదాయ రీతులను సంరక్షించడం తో పాటు మేడారం జాతర కార్యక్రమాలకు పూర్తి మద్దతు, ప్రచారం కల్పిస్తోంది. ఈ జాతర గిరిజన సంస్కృతులు, పండుగలు ,వారసత్వంపై అవగాహన కల్పించడంతోపాటు సందర్శకులు ,తెలంగాణ గిరిజన సంఘాల మధ్య సామరస్యపూర్వకమైన బంధాన్ని కొనసాగించడం లక్ష్యంగా పెట్టుకుంది.
రక్షణ మంత్రిత్వ శాఖ
ఐఎఎఫ్ కోసం 83 తేలికపాటి యుద్ధ విమానాల ను హెచ్ఎఎల్ నుంచి సేకరించడానికి ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షతన ఈ రోజున న్యూ ఢిల్లీ లో సమావేశమైన మంత్రిమండలి 45,696 కోట్ల రూపాయల ఖర్చుతో ‘తేజస్’ ఎమ్కె-1ఎ యుద్ధ విమానాలు 73ని, ‘తేజస్’ ఎమ్కె-1 రకం శిక్షణ విమానాలు 10ని సేకరించడంతో పాటు, 1,202 కోట్ల రూపాయల విలువ కలిగిన మౌలిక సదుపాయాల ఆకృతి, అభివృద్ధిసంబంధ అనుమతులకు కూడా ఆమోదం తెలిపింది.
ఎమ్కె-1ఎ రకానికి చెందిన తేలికపాటి పోరాట విమానాన్ని దేశీయంగా రూపుదిద్ది, అభివృద్ధిపరచి అత్యాధునికమైన 4+ తరం యుద్ధ విమానంగా తయారు చేయడం జరిగింది. ఈ విమానానికి కీలకమైన యాక్టివ్ ఎలక్ట్రానికల్లీ స్కాన్డ్ అర్రే  రాడార్, బియాండ్ విజువల్ రేంజ్  క్షిపణి, ఎలక్ట్రానిక్ వార్ఫేర్  స్యూట్, ఎయర్ టు ఎయర్ రిఫ్యూయలింగ్  హంగులతో పాటు, భారతీయ వాయుసేన, ఐఎఎఫ్ తాలూకు కార్యకలాపాలకు అవసరం అయ్యే అన్ని ఏర్పాట్లు జతపరచి ఉన్నాయి. ఇవి 50 శాతం మేర దేశవాళీగా తీర్చిదిద్దిన సామగ్రిని కలిగి ఉండి, క్రమంగా 60 శాతం ఈ తరహా సామర్ధ్యాన్ని సంతరించుకొనే పోరాట విమానాలలో మొట్టమొదటి ‘‘బియువై ’’ కేటగిరీ సేకరణ గా నిలుస్తోంది.
మంత్రివర్గం ఐఎఎఫ్ ద్వారా మౌలిక సదుపాయాల అభివృద్ధికి కూడా ఆమోదం తెలిపింది. ఇది మరమ్మత్తులను గానీ లేదా సర్వీసింగును గానీ వారి బేస్ డిపో లో చేపట్టేందుకు వీలు కల్పిస్తుంది. దీని ద్వారా మిషన్ క్రిటికల్ సిస్టమ్స్ తాలూకు టర్న్ అరౌండ్ వ్యవధి తగ్గనుంది. అంతేకాదు, కార్యకలాపాలకు వినియోగించుకోవడం కోసం విమానం లభ్యత సైతం పెరగనుంది. ఇది ఐఎఎఫ్ కు తన విమానశ్రేణిని మరింత సమర్ధంగా ఉపయోగించుకోవడానికి మార్గాన్ని సుగమం చేయనుంది.
‘ఆత్మనిర్భర్ భారత్ అభియాన్’ లో భాగంగా భారతదేశం రక్షణ రంగం లో అత్యాధునిక సాంకేతికతల ను, వ్యవస్థల ను దేశీయంగానే రూపకల్పన చేసి, అభివృద్ధి పరచి, ఉత్పత్తిని చేపట్టేందుకు కావలసిన శక్తిని నిరంతరాయంగా పెంపొందించుకొంటోంది. హిందుస్తాన్ ఏరోనాటిక్స్ లిమిటెడ్,హెచ్ఎఎల్ తేలికపాటి పోరాట విమానాన్ని తయారు చేయడం ‘ఆత్మనిర్భర్ భారత్’ కార్యక్రమానికి మరింత ఊతాన్ని ఇవ్వనుంది. దీనితోపాటు, రక్షణ రంగ ఉత్పత్తి కి దేశీయతను చేకూర్చగలుగుతుంది. ఈ సేకరణ ప్రక్రియలో సుమారు 500 భారతీయ కంపెనీలు హెచ్ఎఎల్ తో కలసి పని చేయనున్నాయి. ఈ కార్యక్రమం భారతదేశ ఏరోస్పేస్ మాన్యుఫాక్చరింగ్ ఇకోసిస్టమ్ ను ఒక హుషారైనా ‘ఆత్మనిర్భర్ లేదా స్వయం సమృద్ధి’ తో కూడిన వ్యవస్థ గా మార్పు చెందడంలో ఒక ఉత్ప్రేరకం వంటి పాత్రను పోషించనుంది.
రక్షణ మంత్రిత్వ శాఖ
నాలుగు నెలల అనంతరం వ్యూహాత్మక శ్రీనగర్- లే రహదారిని ప్రారంభించిన బి.ఆర్.ఓ.
లడఖ్ ను బాహ్య ప్రపంచంతో అనుసంధానం చేసే వ్యూహాత్మక శ్రీనగర్ - లే రహదారిని సరిహద్దు రహదారి సంస్థ  శనివారం ప్రారంభించింది. సుమారు 18 చమురు ట్యాంకులు మరియు ఇతర నిత్యావసర వస్తువులతో ఉన్న వాహనాలను జోజిలా పాస్ నుండి లే / లడఖ్ వైపు వెళ్లేందుకు ప్రాధమికంగా అనుమతించారు. జోజిలా పాస్ వద్ద ఇటీవల మంచు కురిసినప్పటికీ ఈ వాహనాలకు అనుమతినిచ్చారు.
జోజిలా పాస్ వద్ద భారీగా మంచు కురుస్తూ ఉండడంతో గత ఏడాది డిసెంబర్ నుండి 524 కిలోమీటర్ల ఈ రహదారిని మూసి ఉంచారు. కేంద్ర పాలిట ప్రాంతమైన లడఖ్ లో నిత్యావసర వస్తువులు నిల్వ చేయవలసిన ఆవశ్యకత ఏర్పడడంతో లడఖ్ డివిషనల్ కమీషనర్ ఆదేశాల మేరకు రహదారిని తెరిచారు. ఈ విషయాన్ని దృష్టిలో ఉంచుకుని, 11,500 అడుగుల ఎత్తులో ఉన్న రహదారిపై తాజాగా పడిన మంచును ప్రాజెక్ట్ బీకాన్ మరియు ప్రాజెక్ట్ విజయక్ బృందాలు తొలగించాయి.
గత ఆరు దశాబ్దాల రికార్డును అధిగమిస్తూ ఈ ఏడాది అత్యధికంగా మంచు కురిసింది. మంచు తొలగించే కార్యక్రమాన్ని బి.ఆర్.ఓ. కి చెందిన ప్రాజెక్ట్ బీకాన్ బృందం గగన్ గిర్ నుండి జీరో పాయింట్ వరకు చేపట్టగా, జీరో పాయింట్ నుండి దాస్ వరకు ప్రాజెక్ట్ విజయక్ చేపట్టింది.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 57.22 కోట్లు దాటిన టీకా డోసుల పంపిణీ
కోలుకున్నవారు 97.54%; 2020 మార్చి తరువాత అత్యధికం
గత 24 గంటల్లో 36,571 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,63,605; 150 రోజుల అత్యల్పం
చికిత్సలో ఉన్నవి మొత్తం కేసుల్లో 1.12%. మార్చి 2020 తరువాత అత్యల్పం
రోజువారీ పాజిటివిటీ 1.94%, 25 రోజులుగా 3% లోపు
గత 24 గంటలలో 54,71,282 డోసులు ఇవ్వగా భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 57.22 కోట్లు దాటింది. 63,56,785 శిబిరాల ద్వారా మొత్తం 57,22,81,488 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. అ వివరాలు ఇలా ఉన్నా యి
|
|
ఆరోగ్య సిబ్బంది
|
|
మొదటి డోస్
|
|
1,03,52,479
|
|
రెండో డోస్
|
|
81,74,950
|
|
కోవిడ్ యోధులు
|
|
మొదటి డోస్
|
|
1,82,98,488
|
|
రెండో డోస్
|
|
1,24,35,280
|
|
18-44 వయోవర్గం
|
|
మొదటి డోస్
|
|
21,16,61,856
|
|
రెండో డోస్
|
|
1,79,81,125
|
|
45-59 వయోవర్గం
|
|
మొదటి డోస్
|
|
12,13,60,599
|
|
రెండో డోస్
|
|
4,77,77,706
|
|
60 ఏళ్ళు పైబడ్డవారు
|
|
మొదటి డోస్
|
|
8,28,12,609
|
|
రెండో డోస్
|
|
4,14,26,396
|
|
మొత్తం
|
|
57,22,81,488
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 36,555 మంది బాధితులు కోలుకోగా ఇప్పటిదాకా 3,15,61,635 మందికోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.54% కు చేరుకోవటం విశేషం. 2020 మార్చి నుమకి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 36,571 కొత్త కేసులు నమోదయ్యాయి. 54 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,63,605 కి చేరింది. ఇది 149 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1.12% మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,86,271 పరీక్షలు జరపగా ఇప్పటిదాకా చేసిన మొత్తం పరీక్షలు 50.26 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.93% కాగా ఇది 56 రోజులుగా 3% లోపు ఉంటోంది. రోజువారీ పాజిటివిటీ 1.94% కు చేరగా వరుసగా 25 రోజులుగా 3% లోపు, 74 రోజులుగా 5% లోపే ఉంటోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 132.93 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 92,281; ఇది 560 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.27% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.36% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 8,464 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,22,795 కు పెరిగింది.
గత 24 గంటల్లో 7,774 కొత్త కేసులు నమోదయ్యాయి.
రోజువారీ పాజిటివిటీ రేటు  గత 69 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 28 రోజులుగా 1% కన్నా తక్కువగా ఉంది.
ఇప్పటివరకు 65.58 కోట్ల కొవిడ్ పరీక్షలు చేశారు.